चूँकि डार्क स्पॉट्स होने के कई कारण हो सकते हैं, इसलिए इनके विभिन्न प्रकारों को जानने से इनसे छुटकारा पाने के रास्ते खोजने के लिए आपको एक सही शुरुआत मिलेगी | यहाँ तीन अलग-अलग प्रकार के हाइपरपिगमेंटेशन दिए गये हैं:  ”लेन्टिजिंस (lentigines)”: ये डार्क स्पॉट्स सूर्य की अल्ट्रा वायलेट किरणों के संपर्क में आने के कारण होते हैं | 60 वर्ष से अधिक आयु वाले 90 प्रतिशत लोगों में ये पाए जाते हैं लेकिन कई युवा पुरुष और महिलाओं में भी धूप से सम्बंधित डार्क स्पॉट्स देखे गये हैं | इन स्पॉट्स के फैलने का कोई विशेष पैटर्न नहीं होता है | ”मेलास्मा (melasma)”: इस प्रकार के डार्क स्पॉट्स हार्मोन्स के उतार-चढ़ाव के कारण होते हैं | महिलाओं में उनके हार्मोन्स के प्रवाह के समय में जैसे गर्भावस्था या रजोनिवृत्ति (menopause) के समय में गालों पर बड़े धब्बे देखे जा सकते हैं | ये परिवार नियोजन की गोलियों और हार्मोन थेरेपी के उपचार के प्रतिकूल प्रभाव के रूप में भी होते हैं | मेलास्मा अक्सर थाइरोइड रोग के परिणामस्वरूप भी हो सकते हैं | पोस्ट-इन्फ्लेमेटरी (post-inflammatory) हाइपर पिगमेंटेशन (PIH)”: ये डार्क स्पॉट्स अधिकतर त्वचा पर घाव होने के परिणामस्वरूप होते हैं जो सोरायसिस, जलने, मुहांसे या विशेष स्किन केयर उपचारों जो त्वचा पर सख्त हों, के कारण हो सकते हैं | एक बार यह जान लेने पर कि आपको किस प्रकार के डार्क स्पॉट हुए हैं, आप उपचार को चुनने और अधिक डार्क स्पॉट्स के दिखने को रोकने के लिए जीवनशैली में बदलाव करना शुरू करने में सक्षम हो सकेंगे | अपने डार्क स्पॉट के पीछे के कारण को जानने के लिए खुद से ये सवाल करें:  क्या आप बार-बार टैनिंग बेड्स (tanning beds) का उपयोग करते हैं या धूप में जाने पर आपकी त्वचा गहरे भूरे रंग की या टैन (tan) हो जाती है ? अगर आप तेज़ धूप के संपर्क में रहते हैं और सनस्क्रीन का अधिक उपयोग नहीं करते तो आपको डार्क स्पॉट्स हो सकते हैं | स्थानीय उपचारों और धूप के संपर्क में न आने से इस प्रकार के हाइपर पिगमेंटेशन से छुटकारा पाया जा सकता है | क्या वर्तमान समय में आप किसी व्याधि से ग्रसित हैं जिसके लिए आप दवाइयां ले रहे हैं ? क्या आप गर्भवती हैं, बर्थ कंट्रोल पिल्स  का प्रयोग करती हैं या हार्मोन थेरेपी ले रही हैं ? अगर ऐसा है तो आपको मेलेनोमा होने की सम्भावना है | इसका उपचार करना मुश्किल हो सकता है लेकिन यहाँ कुछ विशेष...

TL;DR in Indonesian:
Pelajari tentang berbagai jenis bintik hitam. Cari tahu penyebab bintik hitam pada wajah Anda. Temui  dokter kulit untuk diagnosis.